Gape buka ya Scenario e ne e le buka e e nang le ditshwantsho e e ratiwang thata mo malapeng a Baithuti ba Baebele. Alice Hoffmann yo mmotlana le kgaitsadie ba ne ba rata buka eno fela thata. O ne a kwala jaana: “Ruri re ne re rata go leba buka eno le go gopola diselaete tse re neng re di bone!” 3 Adame o ne a itumetse tota fa a bona mosadi wa gagwe yo montle yo moragonyana a neng a mmitsa Efa. E re ka Efa e ne e le “motlatsi” wa ga Adame, o ne a tla nna “mothusi” wa gagwe” mme ba ne ba tla itumelela go nna mmogo letsatsi le letsatsi le go diragatsa maikarabelo a bone. (Gen. 2:18) Karolo ya botlhokwa ya lenyalo e ne e le go tlatsa lefatshe ka batho. (Gen. 1:28) Le fa bana ba rata batsadi, ba ne ba tla tshwanelwa ke go ba tlogela mme ba ye go itshimololela malapa a bone. Lefatshe le ne le tla tlala ka batho mme ba ne ba tla le dira gore le nne paradaise.